Warmset Black
Elektrická rohož Warmset BLACK je charakteristická polypropylénovou povrchovou vrstvou čiernej farby. Jej základom je viacvrstvový metaloplastový vykurovací pás. Lamináciou až 11 vrstiev rôznych materiálov sa dosahuje skvelý výkon elektrického pásu z hľadiska pružnosti a dosahujú výborné výsledky aj pri namáhaní v ťahu vďaka kombinácii mechanických vlastností hliníka, uhlíkových vlákien a plastových materiálov.
Systém Warmset je z dôvodu jednoduchej inštalácie dodávaný vo forme rohože skladajúcej sa zo sieťoviny zo sklených vlákien, na ktorú je osadený samolepiaci viacvrstvový laminovaný vykurovací pás Warmset BLACK. Sieťovina slúži aj na spájanie vrstiev poterov a lepidiel, čím sa zabraňuje lámaniu a prasklinám.
Elektrická rohož je vhodná najmä na inštalovanie do poteru v interiéri. Je vhodná aj pre realizáciu veľkých plôch priemyselných hál, skladov ale po úpravách napríklad aj na farmách alebo športoviskách v exteriéri. Vzhľadom na malú hrúbku je možné ju tiež inštalovať priamo do lepidla pod dlažbu, prírodný kameň, drevo alebo iný vhodný finálny povrch.
Rohože Warmset Black, ktoré aktuálne nie sú na sklade, vieme zákazníkovi po objednávke dodať do dvoch týždňov priamo z výroby.